એવામાં સરકારના શિક્ષણ વિભાગના નિયમો એવું જણાવે છે કે કોઈપણ શાળા જયારે મંજુરી વિના ચાલે તો પહેલીવાર એક લાખ અને બાદમાં જેટલા દિવસ મંજુરી વિના ચાલે તે તમામ દિવસના એક દિવસ લેખે ૧૦ હજાર દંડ વસુલ કરવાનો થાય છે, ત્યારે જામનગરની આ શાળાએ પણ મહિનાઓ સુધી શિક્ષણકાર્ય કોઈપણ જાતની મંજુરી વિના ચલાવ્યાનું સ્પષ્ટ થઇ ગયું છે, અને જામનગર શિક્ષણાધિકારી પણ આ સત્યથી વાકેફ છતાં શિક્ષણવિભાગને શાળાને દંડ કરવામાં શા માટે દાખલો પડે છે તે સમજાતું નથી, ખરેખર સરકારે બનાવેલા નિયમોને અધિકારીઓએ અનુસરવાના જ હોય છે, પણ આ કિસ્સામાં જામનગર શિક્ષણવિભાગનું “સકારણ” કુણું વલણ શંકા પ્રેરનારું છે, એવામાં જામનગરના એક જાગૃત નાગરિક દ્વારા પણ શાળા સામે એક દિવસના દસ હજાર લેખે દંડ કરવા અને તેમાં કોઈપ્રકારની બાંધછોડ ના કરવા શિક્ષણાધિકારી જામનગર અને શિક્ષણવિભાગ ગાંધીનગર ને પત્ર પાઠવી રજૂઆત કરવામાં આવી છે, અને આ મામલે શિક્ષણાધિકારી કચેરી જામનગર સામે પણ તપાસની માંગ કરવામાં આવી છે.